Diari Oficial de la Generalitat Valenciana


Sumari del DOGV 1784, del 18-05-1992 (1992/824840)

ORDRE de 13 d'abril de 1992, de la Conselleria d'Agricultura i Pesca, per la qual regula la concessió d'ajudes a 1'organització de cursos, congressos i cicles de conferencies, i a l'edició de publicacions, d'interès generat per al sector agrari de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/13/(3)/dof/vci/html**

### Dades del document

Número de DOGV
:   1784

Data del DOGV
:   18-05-1992

Secció del DOGV
:   DISPOSICIONS GENERALS

Número del document
:   1992/824840


Data del document
:   13-04-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 13 d'abril de 1992, de la Conselleria d'Agricultura i Pesca, per la qual regula la concessió d'ajudes a l'organització de cursos, congressos i cicles de conferències, i a l'edició de publicacions, d'interès general per al sector agrari de la Comunitat Valenciana.  
La Conselleria d?agricultura i Pesca desplega a nivell institucional un conjunt d'activitats amb l?objecte de divulgar en el sector agrari noves tecnologies, afavorir l'adaptació de l'oferta a les exigències dels mercats, i promoure la modernització de les explotacions per a incrementar la competitivitat i la qualitat dels productes agroalimentaris.  
Complementàriament a aquestes funcions, des del mateix sector, o des d'estaments lligats a aquest, es promouen activitats que pel seu interés general per al sector agrari de la Comunitat Valenciana sembla convenient donar-los suport.  
En conseqüència, vista la proposta de la Direcció General de Producció i Indústries Agràries, i en ús de les facultats que tinc atribuïdes,  
ORDENE:  
Article primer  
Amb l?objecte de promoure les activitats d'interés general per al sector agrari de la Comunitat Valenciana, la Conselleria d?agricultura i Pesca donarà suport econòmicament, en els termes previstos en aquesta disposició, a les següents activitats:  
a) Organització de congressos, seminaris, cursos i programació de cicles de conferències.  
b) Edició de publicacions i material àudio- visual, la divulgació dels quals entre el sector es considere adequada i complementària a la tasca realitzada des de l'Administració.  
Article segon  
Podran ser beneficiaris de les subvencions regulades en aquesta ordre, qualsevol persona física o jurídica, que organitze o financie en l?àmbit territorial de la Comunitat Valenciana les activitats exposades en l?article primer, i justifique el compliment de les obligacions tributàries i front a la Seguretat Social.  
Article tercer  
Les ajudes podran revestir alguna de les següents modalitats, amb els límits que en cada cas s'indiquen:  
a) Organització de congressos, seminaris i cursos: fins un límit màxim del 30% del cost, en funció de l?interés de les matèries que en són objecte i de la importància del seu pressupost. Excepcionalment, en el cas de programació de cicles de conferències, podrà subvencionar-se la totalitat de les despeses ocasionades pels conferenciants, fins un màxim de 150.000 pessetes.  
b) Edició de publicacions i material àudio- visual: adquisició d'una part de l?edició, en funció de la difusió que cal aconseguir en el sector, amb un límit màxim d'1.000.000 de pessetes.  
c) Edició de publicacions i material àudio- visual, en què la Conselleria d?agricultura i Pesca hi figura patrocinant l'activitat: fins el 30% de les despeses de l?edició.  
Article quart  
Les sol·licituds es dirigiran al Director general de Producció i Indústries Agràries, i es presentaran al registre General de la Conselleria d?Agricultura i Pesca, carrer Amadeu de Savoia, 2, de València. A més s'hi adjuntarà una memòria valorada de les activitats que cal realitzar, els justificants relatius al compliment de les obligacions tributàries i de la Seguretat Social, i un certificat de titularitat del compte o llibreta on es desitja que es faça el pagament de la subvenció.  
Article cinqué  
Les subvencions es pagaran amb càrrec al programa 714.20, Ordenació i millora de les produccions agràries, línia 401/000/92, i no podran superar en 1992 un import global de 97.661.656 de pessetes.  
Per al pagament caldrà justificar documentalment les despeses realitzades en cadascun dels conceptes que són objecte de la subvenció.  
DISPOSICIONS FINALS  
Primera  
Faculte el Director General de Producció i Indústries Agràries per al desenvolupament d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 13 d?abril de 1992.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI